හැකරැල්ලන් වර්ගයක් ගම් වැදීම හේතුවෙන් හබරණ, ලක්සිරිගම හා අරුනෝදාගම ප්‍රදේශයේ ජනතාව පීඩාවට පත්ව සිටිනවා.කඩින් කඩ හබරණ ප්‍රදේශයට ඇදහැලුන වර්ශාවත් සමග මෙම හැකරැල්ලන් ගම් වැදීමට පටන් ගත් බවයි වාර්තා වන්නේ.මේ වන විට තුම්බිකුලම රක්ෂිතය මායිමේ සිට පැමිනෙණ මෙම හැකරැල්ලන්ගේ ප්‍රමාණය වැඩි වී නිවාස තුළද සිටින අතර ගමට පිටුපසින් වන සංරක්ෂණ දෙපාර්තමේන්තුවෙන් වගා කර ඇති කායා ශාකය හෙතුවෙන් මෙම හැකරැල්ලන් බොවන බවත්, වගා කිරීමට පෙර මෙවැනි තත්වයක් ඇති නොවූ බවත් ප්‍රදේශවාසීන් පවසනවා.නිවාස 15ක පමණ ජනතාව දෛනික කටයුතු කරගැනීමට මෙන්ම නිවාස තුළ වාසය කිරීමටද නොහැකිව අපහසුතාවට පත්ව තිබෙනවා.ආහාර පිසගැනීමට මෙන්ම රාත්‍රියේ නින්දට යාමටද නොහැකිව ඉතා අපහසුතාවට පත්ව ඇති බවයි ඔවුන් ප්‍රකාශ කරන්නේ.